stanford-oval/wikipedia huggingface dataset:
The Spoon ช้อนทองคำ

สำหรับละครโทรทัศน์เกาหลีใต้ ดูที่ ช้อนทองสลับชะตา
| The Spoon ช้อนทองคำ |
| --- | --- |
ประเภท: เกมโชว์จัดอันดับร้านอาหารข้างถนนในประเทศไทย
สร้างโดย: กิติกร เพ็ญโรจน์ บริษัท เฮลิโคเนีย เอช กรุ๊ป จำกัด
พิธีกร: เป็กกี้ ศรีธัญญา วิลลี่ แมคอินทอช (2024) สัญญา ธาดาธนวงศ์ (2025)
กรรมการ: กรรมการหลัก 10 คน/ตอน กรรมการร่วม 100 คน/ตอน
บรรยายโดย: ณัฐพงษ์ สมรรคเสวี
ประเทศแหล่งกำเนิด: ประเทศไทย
ภาษาต้นฉบับ: ภาษาไทย
จำนวนฤดูกาล: 2
จำนวนตอน: 27 (ณ วันที่ 31 มกราคม 2568 (2568-01-31)) 
การผลิต
ผู้อำนวยการผลิต: กิติกร เพ็ญโรจน์
ผู้อำนวยการสร้าง: คงเดช เทวัญอุทัยวงศ์ จุฑาณี แซ่ฮึง
สถานที่ถ่ายทำ: เติมสุขสตูดิโอ
ผู้กำกับภาพ: คงเดช เล่งศิริวัฒนกุล ภิญโญ อยู่ป้อม
ผู้ลำดับภาพ: ปาริตร ธนรัช
กล้อง: หลายกล้อง
ความยาวตอน: 60 นาที
บริษัทผู้ผลิต: บริษัท เฮลิโคเนีย เอช กรุ๊ป จำกัด
ออกอากาศ
เครือข่าย: ช่อง 7HD
ออกอากาศ: 2 สิงหาคม 2567 (2567-08-02) – ปัจจุบัน
The Spoon ช้อนทองคำ เป็นรายการโทรทัศน์ไทยประเภทเกมโชว์แข่งขันทำอาหารเพื่อจัดอันดับร้านอาหารข้างถนนในประเทศไทย (Street Food) ในเมนูต่าง ๆ โดยใช้ช้อนทองคำ (The Spoon) เป็นเครื่องมือในการจัดอันดับ ผลิตโดย บริษัท เฮลิโคเนีย เอช กรุ๊ป จำกัด ได้รับการสนับสนุนจากน้ำแร่ธรรมชาติตราช้าง ภายใต้บริษัท ช้างอินเตอร์เนชั่นแนล จำกัด ในเครือไทยเบฟเวอเรจ ดำเนินรายการโดย วิลลี่ แมคอินทอช (ปี 2024), สัญญา ธาดาธนวงศ์ (รอบ Final ปี 2024, ปี 2025) และ เป็กกี้ ศรีธัญญา ออกอากาศทุกวันศุกร์ เวลา 18:00–19:00 น. ทางช่อง 7HD เริ่มออกอากาศครั้งแรกเมื่อวันที่ 2 สิงหาคม พ.ศ. 2567 โดยปัจจุบันออกอากาศแล้วทั้งหมด 2 ฤดูกาล
ที่มา

รายการนี้เกิดจากความคิดของ กิติกร เพ็ญโรจน์ ประธานเจ้าหน้าที่บริหารของบริษัท เฮลิโคเนีย เอช กรุ๊ป จำกัด ที่ต้องการผลิตรายการเกี่ยวกับอาหารที่เป็นรายการต้นฉบับในประเทศไทยขึ้น นอกเหนือจากรายการอาหารที่ซื้อลิขสิทธิ์มาจากต่างประเทศ นอกจากนี้ ยังต้องการส่งเสริมซอฟต์พาวเวอร์ด้านอาหารในประเทศไทย และให้ความสำคัญกับร้านอาหารข้างถนนในประเทศไทย โดยเล็งเห็นว่า ในปัจจุบัน มีเว็บไซต์และสื่อสังคมที่รวบรวมและแนะนำร้านอาหารข้างถนนเป็นจำนวนมาก แต่ไม่มีการจัดอันดับร้านอาหารข้างถนนเหล่านี้อย่างชัดเจน มีเพียงการวิจารณ์ร้านอาหารโดยนักท่องเที่ยวเท่านั้น จึงผลิตรายการนี้เพื่อจัดอันดับร้านอาหารข้างถนนให้ชัดเจนในรูปแบบการแข่งขัน
งานสร้าง

รายการนี้ได้รับการเปิดเผยครั้งแรกเมื่อปลายปี พ.ศ. 2566 โดยเดิมใช้ชื่อว่า The Golden Spoon และวางกำหนดการออกอากาศไว้ในช่วงต้นปี พ.ศ. 2567 ทางช่อง 7HD โดยออกอากาศสัปดาห์ละ 1 ตอนตลอดทั้งปี ก่อนที่ต่อมาจะขยับการออกอากาศออกไปเป็นช่วงไตรมาสที่ 2 ของปีดังกล่าว อย่างไรก็ตาม รายการนี้เริ่มเปิดตัวอย่างเป็นทางการในช่วงเดือนกรกฎาคม พ.ศ. 2567 โดยเปลี่ยนชื่อรายการเป็น The Spoon ช้อนทองคำ มีการเปิดตัวพิธีกรคือ วิลลี่ แมคอินทอช และ เป็กกี้ ศรีธัญญา และวางกำหนดการออกอากาศไว้เป็นเดือนสิงหาคม ทุกวันศุกร์ เวลา 18:00 น. ต่อมาได้เผยแพร่ทีเซอร์ชุดแรกเมื่อวันที่ 20 กรกฎาคม โดยระบุวันออกอากาศตอนแรกไว้เป็นวันที่ 2 สิงหาคม และมีการแถลงข่าวเปิดตัวรายการอย่างเป็นทางการที่เติมสุขสตูดิโอ เมื่อวันที่ 24 กรกฎาคม
หลังเสร็จสิ้นการออกอากาศของฤดูกาล 2024 กิติกรได้ประกาศออกอากาศฤดูกาล 2025 อย่างต่อเนื่องในทันที โดยจากที่ในฤดูกาล 2024 มีการแข่งขันทั้งหมด 7 เมนู ในฤดูกาล 2025 จะมีเมนูเพิ่มขึ้นเป็นมากกว่า 20 เมนู และเริ่มออกอากาศตั้งแต่ต้นปี พ.ศ. 2568 และออกอากาศตลอดทั้งปีดังกล่าว
รูปแบบรายการ

The Spoon ช้อนทองคำ เป็นรายการจัดอันดับร้านอาหารข้างถนนในรูปแบบการแข่งขันตามประเภทเมนู โดยเริ่มต้นจากการเลือกร้าน ทีมงานจะนำรายชื่อร้านอาหารข้างถนนที่ได้รับการแนะนำจากเว็บไซต์และสื่อสังคมต่าง ๆ มาคำนวณคะแนนความนิยม จนกระทั่งได้ร้านที่มีคะแนนรวมสูงสุดจำนวนเมนูละ 50 ร้าน จากนั้นจะส่งคณะกรรมการหลักซึ่งมีทั้งหมดมากกว่า 50 คน เข้าไปชิมอาหารในร้านนั้น ๆ เพื่อคัดเลือกร้านอาหารข้างถนนที่มีคุณภาพมากที่สุดในแต่ละเมนู เข้ามาแข่งขันในรายการ เมนูละ 12 ร้าน โดยทุกร้านที่ได้รับการคัดเลือกเข้ามาแข่งขันในรายการ จะได้รับช้อนทองคำ 1 ช้อนในทันที
การแข่งขันจะแบ่งออกเป็นเมนูละ 3 สาย คือสาย A, สาย B และสาย C โดยแข่งขันกันสายละ 4 ร้าน ตัดสินโดยคณะกรรมการซึ่งแบ่งออกเป็น 2 ส่วน ดังนี้
คณะกรรมการหลัก ซึ่งเป็นเชฟ นักชิม และผู้รอบรู้ด้านอาหาร รวมจำนวนมากกว่า 50 คน สลับกันเข้ามาทำหน้าที่ตัดสิน 10 คน/ตอน
คณะกรรมการร่วม ซึ่งเป็นผู้ชมทั่วไป แบ่งออกเป็น 4 กลุ่ม ตามช่วงอายุแต่ละช่วง เพื่อให้เข้าถึงทุกกลุ่มเป้าหมายอย่างแท้จริง คือ ช่วงอายุ 18–25 ปี, 25–35 ปี, 35–45 ปี และ 45–55 ปี จำนวน 25 คน/ช่วงอายุ/ตอน รวม 100 คน/ตอน
เจ้าของร้านอาหารข้างถนนที่มาแข่งขันในแต่ละสายของเมนูต่าง ๆ จะต้องทำเมนูจำนวน 10 จาน เพื่อเสิร์ฟให้คณะกรรมการหลักทั้ง 10 คน โดยมีเวลาทั้งหมด 30 นาที (หรือมีการปรับเพิ่มลดในบางเมนู เช่น 10 หรือ 60 นาที) ในขณะที่ทีมงานของร้านต่าง ๆ จะทำเมนูจำนวน 100 จาน เพื่อเสิร์ฟให้คณะกรรมการร่วมทั้ง 100 คนไปพร้อมกัน หลังจากหมดเวลา จะเสิร์ฟเมนูของแต่ละร้านให้ทั้งคณะกรรมการหลักและคณะกรรมการร่วมทุกจานทันที ระหว่างการรับประทานอาหาร เจ้าของร้านจะนำเสนอจุดเด่นและราคาที่ขายเมนูของตนให้คณะกรรมการฟัง โดยคณะกรรมการหลักจะมีคนละ 10 คะแนน (ฤดูกาล 2025 ปรับลดเหลือคนละ 5 คะแนน) และคณะกรรมการร่วมจะมีคนละ 1 คะแนน ซึ่งจะใช้เกณฑ์การพิจารณา 3 ข้อ คือ ความอร่อย, รสชาติของความเป็นเมนูนั้น ๆ และความคุ้มค่า โดยร้านอาหารข้างถนนที่ได้รับคะแนนรวมจากคณะกรรมการทั้ง 2 ส่วนสูงที่สุด จะเป็นผู้ชนะประจำสัปดาห์ ได้รับช้อนทองคำเพิ่มเป็น 2 ช้อน และผ่านเข้าสู่รอบสุดท้ายของแต่ละเมนู
หลังจากได้ร้านที่ได้รับช้อนทองคำช้อนที่ 2 ครบทุกเมนูและทุกสายแล้ว จะส่งคณะกรรมการหลักทั้งหมดและนักชิมนิรนามที่เป็นตัวแทนของบุคคลทั่วไปอีกมากกว่า 100 คน เข้าไปชิมอาหารที่ทุกร้านทำในขณะบริการจริงอีกครั้งโดยไม่มีการแจ้งให้เจ้าของร้านทราบล่วงหน้า จากนั้นจะกลับมาประชุมกันและพิจารณาด้วยเกณฑ์ 3 ข้อข้างต้น รวมถึงความสะอาด ก่อนประกาศผลร้านที่เป็นผู้ชนะเลิศในรอบสุดท้ายของแต่ละเมนู ที่จะได้รับช้อนทองคำเพิ่มเป็น 3 ช้อน ซึ่งเป็นจำนวนที่สูงที่สุดในแต่ละเมนู
ภาพรวมในแต่ละฤดูกาล

บทความหลัก: The Spoon ช้อนทองคำ 2024 และ The Spoon ช้อนทองคำ 2025
ดูเพิ่ม

อาหารข้างถนนในประเทศไทย
แหล่งข้อมูลอื่น

เว็บไซต์ทางการ
The Spoon ที่เฟซบุ๊ก
The Spoon ที่อินสตาแกรม
The Spoon ที่เอกซ์ (ทวิตเตอร์)
The Spoon ที่ยูทูบ
The Spoon ที่ติ๊กต็อก
ลลิตา ปัญโญภาส

| ลลิตา ปัญโญภาส |
| --- | --- |
ชื่อเกิด: ลลิตา โชติรส
เกิด: 5 ตุลาคม พ.ศ. 2514 (53 ปี) กรุงเทพมหานคร ประเทศไทย
คู่สมรส: พันตำรวจโท นรบดี ศศิประภา (2543–2560; หย่า)
บุตร: ศักดิเดช ศศิประภา ศศิเดช ศศิประภา
อาชีพ: นักแสดง นางแบบ พิธีกร
ปีที่แสดง: พ.ศ. 2524–ปัจจุบัน
อาชีพแสดง
ผลงานเด่น: ปริศนา - ปริศนา (2530)  วิชชุดา - วนาลี (2533)  วนิดา - วนิดา (2534)  การบูร - ยามเมื่อลมพัดหวน (2536)  อินทุอร - ตุ๊กตาเริงระบำ (2537)  ศรุตา - ทรายสีเพลิง (2539)  ตุ้ม - เรื่องตลก 69 (2542)  ท้าวทรงวาด/รัญจวน/จุติพร/พิณพร - เจ้ากรรมนายเวร (2543)  ชงโค - กุหลาบสีดำ (2548)  แดง - พลอย (2550)  หม่อมเจ้าหญิงแขไขเจิดจรัส - แค้นเสน่หา (2556)  มธุสร - ล่า (2560)
สังกัด: สถานีวิทยุโทรทัศน์ไทยทีวีสีช่อง 3 (2537–2557)
รางวัล
พระสุรัสวดี: นักแสดงดาวรุ่งหญิง  พ.ศ. 2531 – แรงเทียน  นักแสดงนำหญิงยอดเยี่ยม  พ.ศ. 2542 – เรื่องตลก 69
สุพรรณหงส์: นักแสดงนำหญิงยอดเยี่ยม  พ.ศ. 2542 – เรื่องตลก 69
ชมรมวิจารณ์บันเทิง: นักแสดงนำหญิงยอดเยี่ยม  พ.ศ. 2542 – เรื่องตลก 69
โทรทัศน์ทองคำ: นักแสดงนำหญิงดีเด่น  พ.ศ. 2539 – ทรายสีเพลิง  พ.ศ. 2549 – วีรกรรมทำเพื่อเธอ
นาฏราช: นักแสดงนำหญิงยอดเยี่ยม   พ.ศ. 2560 – ล่า
คมชัดลึก: นักแสดงนำหญิงยอดเยี่ยม ประเภทละครโทรทัศน์  พ.ศ. 2548 – กุหลาบสีดำ  พ.ศ. 2560 – ล่า
 
ลลิตา ปัญโญภาส (เกิด 5 ตุลาคม พ.ศ. 2514) ชื่อเล่น หมิว โดยลลิตา เป็นชื่อที่คุณพ่อตั้งให้ (ไม่ได้มาจากคุณละลิตา ฉันทศาสตร์โกศล) เป็นนักแสดง นางแบบ พิธีกรชาวไทย อดีตนักแสดงสังกัดสถานีวิทยุโทรทัศน์ไทยทีวีสีช่อง 3 ปัจจุบันเป็นนักแสดงอิสระ
ประวัติ

ลลิตาเริ่มต้นการศึกษาในระดับอนุบาลที่ โรงเรียนอนุบาลยุคลธร ระดับประถม-มัธยมต้นจาก โรงเรียนเซนต์โยเซฟ บางนา และมัธยมปลายจาก โรงเรียนเตรียมอุดมศึกษา สายศิลป์ภาษา-ฝรั่งเศส และจบการศึกษาระดับปริญญาตรีจาก คณะศึกษาศาสตร์ มหาวิทยาลัยศรีนครินทรวิโรฒ ก่อนจบการศึกษาได้ฝึกสอนที่ โรงเรียนสาธิตมหาวิทยาลัยศรีนครินทรวิโรฒ ปทุมวัน ระดับอนุปริญญา (Diploma) ในสาขาการออกแบบตกแต่งภายใน (Interior Design) ที่ Inchbald School of Design ประเทศอังกฤษ เป็นเวลา 1 ปีเต็ม และระดับปริญญาโท ในสาขาการออกแบบตกแต่งภายในอีกเช่นกัน ได้รับปริญญาโท (M.A.) ที่  Master Middlesex University ประเทศอังกฤษ
ทางด้านผลงานการแสดงมีผลงานละครเรื่องแรกในชีวิต คือละครเรื่องสะใภ้สลัม ในปี 2524 ซึ่งในเรื่องนี้บทที่หมิวได้รับ เป็นบทบาทของนางเอกตอนเด็กๆ และเธอก็ยังมีผลงานการแสดงในบทบาทของนักแสดงเด็กนี้ต่อมาอีกหลายต่อหลายเรื่อง จนมาถึงละครที่สร้างชื่อเสียงให้กับเธอเป็นอย่างมาก คือ ละครเรื่อง "ปริศนา" ในปี 2530 และเธอก็มีผลงานการแสดงละครอย่างต่อเนื่องจนมาถึงปัจจุบัน ซึ่งผลงานของเธอล้วนได้รับการต้อนรับเป็นอย่างดีจากแฟนละครของเธอเป็นจำนวนมาก
ทางด้านผลภาพยนตร์นั้น ภาพยนตร์เรื่องแรกที่เธอได้แสดงคือเรื่อง แรงเทียน ในปี 2531 ทำให้เธอได้รับรางวัลตุ๊กตาเงินดาวรุ่ง จากภาพยนตร์เรื่องนี้ด้วยเช่นกัน
นอกจากนี้หมิวก็ยังมีผลงานทางด้านการถ่ายแบบให้กับนิตยสารชั้นนำของเมืองไทยเป็นจำนวนมาก จนถึงกับเธอเคยได้รับการโหวตจากนิตยสารสุดสัปดาห์ ว่าเป็น 1 ใน 5 นางเอก/นางแบบที่ขึ้นปกนิตยสารบ่อยที่สุด ส่วนนิตยสารเล่มแรกของเธอคือ นิตยสารขวัญเรือน เมื่อปี 2528
อีกหนึ่งผลงานที่เป็นความภาคภูมิใจของเธอคือการทำหนังสือ ซึ่งหนังสือเล่มแรกที่เธอทำออกมาคือ "ฤดูไหน" ในปี2542 ซึ่งเป็นบันทึกการเดินทาง ประสบการณ์ ความคิด ผ่านสี่ฤดูกาลของเธอในช่วงที่หมิวไปเรียนต่อปริญญาโท ที่ประเทศอังกฤษ  และเล่มล่าสุดคือ "ล.ลิง ตกใต้ต้น" บันทึกอมยิ้ม รับประกันฟันไม่ผุ  ที่เป็นเรื่องราวของผลผลิตทางครอบครัวของเธอ กับ "ก้อง" นรบดี ศศิประภา คือ "แพลงต้อน" ศศิเดช ศศิประภา และ "อีตั้น" ศักดิเดช ศศิประภา
ครอบครัว

หมิวและก้อง เคยเจอกันครั้งแรกที่นิวยอร์ก สหรัฐอเมริกา รู้จักกันในฐานะเพื่อน มาเริ่มคบหาดูใจกันตอนที่ก้องได้เดินทางกลับมาประเทศไทย  
มีการแถลงข่าวงานวิวาห์ในวันที่ 27 ธันวาคม พ.ศ. 2543 พิธีหมั้น 19 มกราคม พ.ศ. 2544 ที่โรงแรมพลาซ่า แอทธินี ถนนวิทยุ  วันที่ 2 มีนาคม เข้าเฝ้าสมเด็จพระญาณสังวร สมเด็จพระสังฆราช สกลมหาสังฆปริณายก ที่วัดบวรนิเวศวิหาร ปัจจุบันลลิตาและนรบดีได้จดทะเบียนหย่ากันหลังแต่งงานกันมานาน 15 ปี
ร.ต.ต.นรบดี ศศิประภา (ยศขณะนั้น) เป็นลูกชายคนเดียวของพล.อ.อรรคเดช  ศศิประภา กับอดีตภริยา “พนารัตน์ พิสุทธิศักดิ์” อดีตรองนางสาวไทยปี 2512 เคยผ่านงานถ่ายแบบ ถ่ายโฆษณามาบ้าง ปัจจุบันมียศเป็น พันตำรวจโท โดยตอนคลอดน้องอีตั้น ได้เลื่อนยศเป็นร้อยตำรวจโท วันงานแถลงข่าว ก้อง นรบดีได้กล่าวว่า
“ผมจะรักษาชีวิตของคนๆ นี้ให้ดีที่สุดเท่าที่ผมจะทำได้  ซึ่งที่ผ่านมา ยอมรับว่าไม่เคยมีสเปกผู้หญิงในอุดมคติ จนกระทั่งมาได้รู้จักกับหมิว ผมจึงสามารถกล้าพูดได้เต็มปากว่า หมิวคือคนที่ผมรอคอยมานานถึง 29 ปี”
"แพลงต้อน" ศศิเดช ศศิประภา ลูกชายคนโต หน้าเหมือนพ่อ เกิดเมื่อวันที่ 8 สิงหาคม พ.ศ. 2544 เกิดที่ประเทศอังกฤษ ชื่อแพลงต้อน ได้มาจากการที่ หมิวและก้องชอบทะเลเหมือนกัน และตอนกลางคืนในทะเลแพลงต้อนจะเรืองแสงสวยมาก
มีผลงานถ่ายแบบและถ่ายโฆษณาผ่านตามาบ้าง
"อีตั้น" ศักดิเดช ศศิประภา ลูกชายคนที่สอง หน้าหวานเหมือนแม่ เกิดเมื่อวันที่ 24 เมษายน พ.ศ. 2546 มีผลงานถ่ายแบบ ถ่ายโฆษณา และละครเรื่องวีรกรรมทำเพื่อเธอ เล่นตอนจบ
ผลงาน > ภาพยนตร์

| ปี พ> ศ. | เรื่อง | รับบทเป็น | หมายเหตุและรางวัล |
| --- | --- | --- | --- |
| 2531 | แรงเทียน | เทียนสี | ผลงานภาพยนตร์เรื่องแรก และได้รับ รางวัลพระราชทานพระสุรัสวดี-นักแสดงดาวรุ่งหญิง |
| 2531 | เพราะว่า..ฉันรักเธอ | นิตยา / ฝ้าย |  |
| 2531 | ด้วยรัก คิดถึง | วรรณจิต /หมิว (แสดงในเรื่องใช้ชื่อเล่น หมิว) | ถ่ายทำที่ประเทศสวิสเซอร์แลนด์ |
| 2532 | หัวใจ 4 สี | วิภาวี | ถ่ายทำที่ประเทศออสเตรีย |
| 2532 | ธันยา แม่มดยอดยุ่ง | ธันยา | ถ่ายทำที่ประเทศเยอรมนี ภาพยนตร์เรื่องแรกที่แสดงคู่กับ วิลลี่ แมคอินทอช |
| 2533 | เล่นกับไฟ | ศากุน |  |
| 2533 | หนุ่มสาว | ลักขณา /ลัคกี้ | ถ่ายทำที่ประเทศออสเตรีย |
| 2533 | หนุก | ดาว |  |
| 2542 | เรื่องตลก 69 (6ixtynin9) | ตุ้ม (Tum) | รางวัลพระราชทานพระสุรัสวดี - ผู้แสดงนำหญิงยอดเยี่ยม และ รางวัลบุคคลในวงการภาพยนตร์ไทยส่งเสริมการต่อต้านยาเสพติดในรอบปี รางวัลภาพยนตร์แห่งชาติ สุพรรณหงส์ - ผู้แสดงนำหญิงยอดเยี่ยม รางวัลภาพยนตร์ไทย ชมรมวิจารณ์บันเทิง - ผู้แสดงนำหญิงยอดเยี่ยม |
| 2550 | พลอย (ploy) | แดง | ฉายรอบปฐมทัศน์เป็นครั้งแรกในเทศกาลภาพยนตร์เมืองคานส์ ประเทศฝรั่งเศส ประจำปี 2007 |
| 2550 | The Office |  | ภาพยนตร์สั้นผลงานการเป็น Producer ของ ธีรเดช วงศ์พัวพันธ์ |
| 2554 | ขอบคุณที่รักกัน | ขวัญ |  |
| 2554 | ความรัก ศรัทธา ปาฏิหาริย์ ตอน ผู้หญิงคนนี้ไม่อยากชื่อบุญรอด |  | ภาพยนตร์สั้นโดย เสถียรธรรมสถาน (นักแสดงรับเชิญ) |
| 2555 | ความรัก ศรัทธา ปาฏิหาริย์ ซีซั่น 2 ตอน ลมหายใจเดียวกัน | ลิตา | ภาพยนตร์สั้นโดย เสถียรธรรมสถาน (นักแสดงนำ) |
| 2556 | ประโยคสัญญารัก | เอี๊ยม |  |
รางวัล

รางวัลพระราชทาน พระสุรัสวดี
| ปี | ผลงาน | สาขา | ผลรางวัล |
| --- | --- | --- | --- |
| 2531 | แรงเทียน | นักแสดงดาวรุ่งหญิง | ได้รับรางวัล |
| 2542 | เรื่องตลก 69 | นักแสดงนำหญิงยอดเยี่ยม | ได้รับรางวัล |

รางวัลภาพยนตร์แห่งชาติ สุพรรณหงส์
| ปี | ผลงาน | สาขา | ผลรางวัล |
| --- | --- | --- | --- |
| 2542 | เรื่องตลก 69 | นักแสดงนำหญิงยอดเยี่ยม | ได้รับรางวัล |
| 2550 | พลอย | นักแสดงนำหญิงยอดเยี่ยม | เสนอชื่อเข้าชิง |
| 2556 | ประโยคสัญญารัก | นักแสดงนำหญิงยอดเยี่ยม | เสนอชื่อเข้าชิง |

รางวัลชมรมวิจารณ์บันเทิง
| ปี | ผลงาน | สาขา | ผลรางวัล |
| --- | --- | --- | --- |
| 2542 | เรื่องตลก 69 | นักแสดงนำหญิงยอดเยี่ยม | ได้รับรางวัล |
| 2550 | พลอย | นักแสดงนำหญิงยอดเยี่ยม | เสนอชื่อเข้าชิง |
| 2556 | ประโยคสัญญารัก | นักแสดงนำหญิงยอดเยี่ยม | เสนอชื่อเข้าชิง |

รางวัลสตาร์พิกส์ไทยฟิล์มอะวอดส์
| ปี | ผลงาน | สาขา | ผลรางวัล |
| --- | --- | --- | --- |
| 2550 | พลอย | นักแสดงนำหญิงยอดเยี่ยม | เสนอชื่อเข้าชิง |

รางวัลเมขลา
| ปี | ผลงาน | สาขา | ผลรางวัล |
| --- | --- | --- | --- |
| 2539 | ทรายสีเพลิง | นักแสดงนำหญิงดีเด่น | เสนอชื่อเข้าชิง |
| 2543 | เจ้ากรรมนายเวร | นักแสดงนำหญิงดีเด่น | เสนอชื่อเข้าชิง |

รางวัลโทรทัศน์ทองคำ
| ปี | ผลงาน | สาขา | ผลรางวัล |
| --- | --- | --- | --- |
| 2530 | ปริศนา | นักแสดงนำหญิงดีเด่น | เสนอชื่อเข้าชิง |
| 2539 | ทรายสีเพลิง | นักแสดงนำหญิงดีเด่น | ได้รับรางวัล |
| 2548 | กุหลาบสีดำ | นักแสดงนำหญิงดีเด่น | เสนอชื่อเข้าชิง |
| 2549 | วีรกรรมทำเพื่อเธอ | นักแสดงนำหญิงดีเด่น | ได้รับรางวัล |

รางวัลคมชัดลึก อวอร์ด
| ปี | ผลงาน | สาขา | ผลรางวัล |
| --- | --- | --- | --- |
| 2548 | กุหลาบสีดำ | นักแสดงนำหญิงยอดเยี่ยมประเภทละครโทรทัศน์ | ได้รับรางวัล |
| 2550 | พลอย | นักแสดงนำหญิงยอดเยี่ยมประเภทภาพยนตร์ | เสนอชื่อเข้าชิง |
| 2556 | ประโยคสัญญารัก | นักแสดงนำหญิงยอดเยี่ยมประเภทภาพยนตร์ | เสนอชื่อเข้าชิง |

รางวัลอื่น ๆ
[2536] รางวัล RADIO VOTE SATELLITE – นักแสดงหญิงยอดนิยม จาก ยามเมื่อลมพัดหวน
[2539] รางวัล RADIO VOTE SATELLITE – นักแสดงหญิงยอดนิยม จาก ทรายสีเพลิง
[2542]รางวัลพระราชทานพระสุรัสวดี  รางวัลบุคคลในวงการภาพยนตร์ไทยส่งเสริมการต่อต้านยาเสพติดในรอบปี
[2548] รางวัลสตาร์เอนเตอร์เทนเมนต์ – นักแสดงนำหญิงยอดเยี่ยม จาก กุหลาบสีดำ
[2548] รางวัล HAMBURGER AWARDS 2005 – นักแสดงนำหญิงยอดเยี่ยม จาก กุหลาบสีดำ
[2548] รางวัล เฉลิมไทย อวอร์ด ครั้งที่ 3 – นักแสดงนำหญิงแห่งปี จาก กุหลาบสีดำ
[2560] รางวัลเณศไอยรา PRESS AWARDS – นักแสดงนำหญิงยอดเยี่ยม จาก ล่า
[2560] รางวัลไนน์เอ็นเตอร์เทน อวอร์ด ครั้งที่ 11 – นักแสดงหญิงแห่งปี จาก ล่า
[2560] รางวัลนาฏราช ครั้งที่ 9 – นักแสดงนำหญิงยอดเยี่ยม จาก ล่า
[2561] รางวัลคมชัดลึก อวอร์ด ครั้งที่ 15 – นักแสดงนำหญิงยอดเยี่ยมประเภทละครโทรทัศน์ จาก ล่า
รางวัล > มิวสิกวิดีโอ

2551 ลมหายใจของเมื่อวาน (Still) ของ ลิปตา
รางวัล > คอนเสิร์ต

คอนเสิร์ต บวก ลบ คูณ หาร อาการเจ  7th MBK Hall (2534)
มาโชว์เดี่ยวทั้งร้อง+เต้นกระจาย ในเพลงประวัติศาสตร์ของ คริสติน่า อาร์กีล่าร์ 
และร้องเพลงร่วมกับเจ เจตริน และเอ๋ เทเรซ่า อาร์กีล่าร์ ในเพลง Bye Bye
รางวัล > ละครเวที

The Sound of กรี๊ด รับบท แคทเธอรีน (2534)
ตามใจท่าน (As You Like It) รับบท เจ้าหญิงอันโดรเมดา (2536)
รางวัล > พิธีกร

รายการผู้หญิงวันนี้
รายการแฮปปี้เบิร์ดเดย์ออนไอซ์
รายการแฮปปี้เบิร์ดเดย์ Island
รายการ Wow!
รายการ The Queen ราชินีโต๊ะกลม
รายการ The Queen ตัวแม่ Sharing
รางวัล > Pocket Books

2542 ฤดูไหน
2550 ล.ลิง ตกใต้ต้น
2552 หมาหมู่
แหล่งข้อมูลอื่น

ลลิตา ปัญโญภาส ที่เฟซบุ๊ก
ผู้อำนวยการสำนักข่าวกรองกลาง (สหรัฐ)

| ผู้อำนวยการสำนักข่าวกรองกลาง |
| --- | --- |
ตราประจำสำนัก
ธงประจำสำนัก
ผู้ดำรงตำแหน่งคนปัจจุบัน จอห์น แรดคลิฟ ตั้งแต่ 23 มกราคม ค.ศ. 2025
Central Intelligence Agency
รายงานต่อ: ประธานาธิบดีสหรัฐ ผู้อำนวยการสำนักข่าวกรองแห่งชาติ
ที่ว่าการ: George Bush Center for Intelligence, Langley, Fairfax County, Virginia, U.S.
ผู้แต่งตั้ง: ประธานาธิบดีแห่งสหรัฐอเมริกา
วาระ: ไม่จำกัดวาระ
ตราสารจัดตั้ง: 50 U.S.C. § 3036
ตำแหน่งก่อนหน้า: ผู้อำนวยการสำนักข่าวกรอง (CI)
ผู้ประเดิมตำแหน่ง: Porter J. Goss
สถาปนา: เมษายน 21, 2005
รอง: รองผู้อำนวยการ
เงินตอบแทน: Executive Schedule, II
เว็บไซต์: www.cia.gov
ผู้อำนวยการสำนักข่าวกรองกลาง (อังกฤษ: Director of the Central Intelligence Agency) เป็นตำแหน่งที่จัดตั้งขึ้นตามประมวลกฎหมายสหรัฐ ลักษณะ 50 มาตรา 3036 (50 U.S.C. § 3036) เพื่อบังคับบัญชาสำนักข่าวกรองกลางซึ่งเป็นหน่วยงานหนึ่งของประชาคมข่าวกรองสหรัฐ
ผู้อำนวยการฯ ได้รับการยกฐานะขึ้นเสมอรัฐมนตรี ตั้งแต่เดือนกุมภาพันธ์ พ.ศ. 2560 จนกระทั่งโจ ไบเดิน เข้ารับตำแหน่งประธานาธิบดีใน พ.ศ. 2564
ผู้อำนวยการฯ ขึ้นตรงต่อผู้อำนวยการข่าวกรองแห่งชาติ และมีผู้ช่วย คือ รองผู้อำนวยการสำนักข่าวกรองกลาง ผู้อำนวยการฯ อาจเป็นพลเรือนหรือทหารจากกองทัพสหรัฐก็ได้ โดยมาจากการเสนอชื่อของประธานาธิบดีตามคำแนะนำของผู้อำนวยการสำนักข่าวกรองแห่งชาติ และต้องได้รับการรับรองด้วยคะแนนเสียงข้างมากของวุฒิสภา
สามารถเทลคอม

| --- | --- |
ประเภท: เทคโนโลยีสารสนเทศและการสื่อสาร
อุตสาหกรรม: เทคโนโลยี
รูปแบบ: บริษัทมหาชน SET:SAMTEL
ก่อตั้ง: 18 กรกฎาคม พ.ศ. 2529 (38 ปี)
สำนักงานใหญ่: อาคารซอพแวร์ปาร์ค ชั้น 29, 99/7 หมู่ที่ 4 ถนนแจ้งวัฒนะ ตำบลคลองเกลือ อำเภอปากเกร็ด จังหวัดนนทบุรี
บุคลากรหลัก: พลเอก สัมพันธ์ บุญญานันต์ (ประธานกรรมการ) นาย วัฒน์ชัย วิไลลักษณ์ (ประธานกรรมการบริหาร) นาย จง ดิลกสมบัติ (กรรมการผู้จัดการใหญ่)
เว็บไซต์: http://www.samtel.com
บริษัท สามารถเทลคอม จำกัด (มหาชน) (อังกฤษ: SAMART TELCOMS PUBLIC COMPANY LIMITED; ชื่อย่อ: SAMTEL) ก่อตั้งขึ้นเมื่อวันที่ 18 กรกฎาคม 2529 เพื่อดำเนินธุรกิจเกี่ยวกับการให้บริการระบบสื่อสารผ่านดาวเทียม บริษัทได้จดทะเบียนแปรสภาพเป็นบริษัทมหาชน และเข้าจดทะเบียนในตลาดหลักทรัพย์แห่งประเทศไทย ตั้งแต่ปี 2539 ปัจจุบันบริษัทประกอบธุรกิจโดยได้แบ่งโครงสร้างธุรกิจออกเป็น 3 สายธุรกิจ ดังนี้ 1. สายธุรกิจโครงสร้างเครือข่ายการสื่อสารโทรคมนาคม (Network Solutions) 2. สายธุรกิจเทคโนโลยีประยุกต์ด้าน ICT (Enhanced Technology Solutions) และ 3. สายธุรกิจแอปพลิเคชันสนับสนุนด้านการประกอบธุรกิจ (Business Application)
ผู้ถือหุ้นรายใหญ่

ข้อมูล ณ วันที่ 26 สิงหาคม 2565
| 0 | 1 | 2 | 3 |
| --- | --- | --- | --- |
| ลำดับที่ | รายชื่อผู้ถือหุ้น | จำนวนหุ้นสามัญ | สัดส่วนการถือหุ้น |
| 1 | บริษัท สามารถคอร์ปอเรชั่น จำกัด (มหาชน) | 433,464,590 | 70.14% |
| 2 | ธนาคาร กรุงเทพ จำกัด (มหาชน) | 29,730,560 | 4.81% |
| 3 | กองทุนเปิด บัวหลวงหุ้นระยะยาว | 17,100,200 | 2.77% |
| 4 | นาย อภิศักดิ์ เทพผดุงพร | 6,535,000 | 1.06% |
| 5 | น.ส. ชมกมล พุ่มพันธุ์ม่วง | 6,222,700 | 1.01% |
โกทูโนว์

โกทูโนว์ (GotoKnow.org) เป็นเว็บไซต์ให้บริการบล็อก สำหรับแลกเปลี่ยนเรียนรู้บนอินเทอร์เน็ต พัฒนาโดย ดร.จันทวรรณ ปิยะวัฒน์ และ ผศ. ดร.ธวัชชัย ปิยะวัฒน์ จากคณะวิทยาการจัดการ มหาวิทยาลัยสงขลานครินทร์ เปิดให้บริการเมื่อวันที่ 27 พฤษภาคม พ.ศ. 2548 โดยในขณะนั้นมีเครื่องเซิร์ฟเวอร์อยู่ที่ ซานฟรานซิสโกประเทศสหรัฐอเมริกา ก่อนที่จะย้ายมาเมืองไทยในวันที่ 23 ตุลาคม พ.ศ. 2549 ภายใต้การสนับสนุนหลักจากสถาบันส่งเสริมการจัดการความรู้เพื่อสังคม (สคส.) โดยภายในเว็บไซต์มีการแบ่งย่อยเนื้อหาการแลกเปลี่ยนเรียนรู้ออกเป็นกลุ่มเนื้อหาต่าง ๆ  เช่น ชุมชนเบาหวาน ชุมชนอาหารปลอดภัย ชุมชนการป้องกันโรค นอกจากนี้ ในแต่ละหน้าจะเชื่อมโยงกันตามกลุ่มป้ายเพื่อง่ายต่อการค้นหาและเชื่อมโยงเนื้อหาที่ใกล้เคียงกันไว้ด้วยกัน
ผู้เขียน GotoKnow ส่วนใหญ่เป็นผู้เชี่ยวชาญจากหลายสาขาวิชา จากองค์กรเอกชน หน่วยงานรัฐบาล วงการศึกษา และวงการแพทย์ โดยมีผู้เขียนมากกว่า 65,000 คน และมีผู้เข้าชมกว่า 21,000 คนต่อวัน โดยเฉพาะในวงการศึกษาศาสตราจารย์นายแพทย์วิจารณ์  พานิช และคณะได้นำหลักการแนวคิดในการจัดการความรู้มาเผยแพร่ให้กับผู้บริหารต้นแบบของสำนักงานเลขาธิการสภาการศึกษา รุ่นที่ 1 และรุ่นที่ 2 ระหว่างปี พ.ศ. 2545-2547 และได้มีนักการศึกษาหลายท่านนำไปขยายผลต่อยอดการจัดการความรู้สู่การปฏิบัติ เช่น ดร.ปฐมพงศ์ ศุภเลิศ ได้เขียนหนังสือ "การจัดการความรู้สู่การประยุกต์ใช้ในสถานศึกษา" เพื่อเป็นเอกสารประกอบการเรียนการสอนรายวิชาการจัดการความรู้ ของนิสิตนักศึกษาระดับบัณฑิตศึกษาในมหาวิทยาลัย
ซอฟต์แวร์ที่ใช้ในรุ่นปัจจุบันเป็นซอฟต์แวร์เสรีในชื่อ "KnowledgeVolution" ที่พัฒนาโดย ดร.จันทวรรณ ปิยะวัฒน์ และ ผศ. ดร.ธวัชชัย ปิยะวัฒน์ ซึ่งซอฟต์แวร์นี้ใช้ลิขสิทธิ์แบบ GPL ภายใต้ลิขสิทธิ์ของสถาบันส่งเสริมการจัดการความรู้เพื่อสังคม
สำหรับการบริหารจัดการ GotoKnow.org นั้น ในช่วง 3 ปีแรกของการดำเนินงานได้รับการสนับสนุนงบประมาณในพัฒนาระบบและบริหารจัดการจากสถาบันส่งเสริมการจัดกาความรู้เพื่อสังคม (สคส.) อีกทั้งในช่วงก่อนหมดทุนในปีที่ 3 ได้มีการรับเงินบริจาคจากสมาชิก GotoKnow.org เพื่อสมทบทุน "กองทุนเพื่อการบริหารจัดการ GotoKnow.org / Learners.in.th"  และ ณ ปัจจุบัน GotoKnow.org ได้รับการสนับสนุนหลักจากสำนักงานกองทุนสนับสนุนการสร้างเสริมสุขภาพ (สสส.) ซึ่งเป็นทุนสนับสนุนในการพัฒนาระบบและบริหารจัดการเป็นระยะเวลา 3 ปี
การพัฒนา GotoKnow.org

GotoKnow.org ได้ติดตั้งซอฟต์แวร์ที่มีชื่อว่า KnowledgeVolution ซึ่งเป็นระบบการจัดการความรู้ระดับองค์กร (Open-Source Web-Based Enterprise Knowledge Management System) ชิ้นแรกของประเทศไทย ที่พัฒนาโดยทีมงาน UsableLabs และ โดยเริ่มแรกของการพัฒนานั้น ได้รับการสนับสนุนหลักจาก มูลนิธิสถาบันส่งเสริมการจัดการความรู้เพื่อสังคม (สคส.) สำนักงานกองทุนสนับสนุนการวิจัย (สกว.) มหาวิทยาลัยสงขลานครินทร์ และสำนักงานกองทุนสนับสนุนการสร้างเสริมสุขภาพ (สสส.)
KnowledgeVolution เป็นซอฟต์แวร์ที่พัฒนาในรูปแบบเผยแพร่รหัสต้นฉบับ (Source Code) หรือที่เรียกกันโดยทั่วไปว่าโอเพนซอร์ซ ให้ผู้ที่สนใจไม่ว่าจะเป็นองค์กรใด ๆ สามารถนำไปติดตั้งใช้งานทั้งในเครือข่ายแบบอินทราเน็ตหรืออินเทอร์เน็ต โดยไม่มีค่าใช้จ่ายใด ๆ
โกทูโนว์เป็นเว็บไซต์ที่มีผู้เข้าชมจากประเทศไทยมากเป็นอันดับที่ 261 (19 กันยายน 2557) จากการจัดอันดับโดยอะเล็กซา
แหล่งข้อมูลอื่น

เว็บไซต์ทางการ
วันเดอร์ฟูลเวิลด์

| วันเดอร์ฟูลเวิลด์ |
| --- | --- |

ฮันกึล: 원더풀 월드
อาร์อาร์: Wondeopul woldeu 
 
แนว:   ดราม่าแก้แค้น  ระทึกขวัญ  ลึกลับ 
พัฒนาโดย: คว็อน ซ็อง-ชัง
บทประพันธ์: คิม จี-อึน
กำกับโดย:   อี ซึง-ยัง  จง ซัง-ฮี 
แสดงนำ: คิม นัม-จู ชา อึน-อู คิม คัง-อู อิม เซ-มี
ประเทศแหล่งกำเนิด: เกาหลีใต้
ภาษาต้นฉบับ: เกาหลี
จำนวนตอน: 14
การผลิต
ผู้จัดละคร: Hwang Cheol-min
ควบคุมงานสร้าง:   อัน เจ-ฮย็อน  ชิน ซัง-ยุน  ชเว ฮเย-ซ็อน 
บริษัทผู้ผลิต: Samhwa Networks
ออกอากาศ
สถานีโทรทัศน์: เอ็มบีซีทีวี
ออกอากาศ: 1 มีนาคม ค.ศ. 2024 (2024-03-01) – 13 เมษายน ค.ศ. 2024 (2024-04-13)
วันเดอร์ฟูลเวิลด์ (เกาหลี: 원더풀 월드) เป็นละครโทรทัศน์ของเกาหลีใต้ นำแสดงโดยคิม นัม-จู, ชา อึน-อู, คิม คัง-อู, และอิม เซ-มี มีกำหนดออกอากาศตอนแรกในวันที่ 1 มีนาคม 2024 ทางเอ็มบีซีทีวีทุกวันศุกร์และวันเสาร์ เวลา 21:50 น. (เวลามาตรฐานเกาหลี) นอกจากนี้ยังสตรีมมิ่งบน ดิสนีย์+ บางภูมิภาคอีกด้วย
เรื่องย่อ

ซีรีส์นี้เป็นเรื่องเกี่ยวกับแม่ที่ตัดสินใจไล่ตามความยุติธรรมด้วยตัวเธอเอง เมื่อระบบกฎหมายล้มเหลวหลังจากการสูญเสียลูกชายของเธออย่างน่าเศร้า
นักแสดง > นักแสดงหลัก

คิม นัม-จู รับบทเป็น อึน ซู-ฮย็อน
ชา อึน-อู รับบทเป็น คว็อน ซ็อน-ยุล
คิม คัง-อู รับบทเป็น คัง ซู-โฮ
อิม เซ-มี รับบทเป็น ฮัน ยู-รี
นักแสดง > นักแสดงสมทบ > คนรอบตัวซู-ฮย็อน

วอน มี-คย็อง  รับบทเป็น โอ โก-อึน
คัง เอ-ชิม รับบทเป็น ชัง ฮย็อง-จา
อี จุน รับบทเป็น คัง กอน-อู
นักแสดง > นักแสดงสมทบ > คนรอบตัวซ็อน-ยุล

ยัง ฮเย-จี รับบทเป็น ฮง ซู-จิน
คิม อู-ฮย็อน รับบทเป็น พัก ยง-กู
นักแสดง > นักแสดงสมทบ > คนรอบตัวซู-โฮ

จิน ก็อน-ยู รับบทเป็น คัง แท-โฮ
คิล แฮ-ย็อน รับบทเป็น ช็อง มย็อง-ฮี
ซ็อง จี-รู รับบทเป็น ฮัน ซัง
นักแสดง > นักแสดงสมทบ > คนอื่น ๆ

พัก ฮยอก-คว็อน รับบทเป็น คิม-จุน
ชา ซู-ย็อน รับบทเป็น ยุน ฮเย-กึม
จิน แจ-ฮี รับบทเป็น ยุน ฮี-แจ
โอ มัน-ซ็อก รับบทเป็น คว็อน จี-อุง
อิม จี-ซอบ รับบทเป็น คว็อน มิน-ฮย็อก
ซ็อน ฮยอน-อา รับบทเป็น คิม ซี-รา
นักแสดง > นักแสดงรับเชิญ

คัง มย็อง-จู รับบทเป็น คิม อึน-มิน
คิม ช็อล-กี รับบทเป็น ชเย จู-ซ็อก
การออกอากาศ

ในเดือนพฤศจิกายน 2023 บริษัทผู้ผลิตSamhwa Networksประกาศว่าได้ลงนามในสัญญาอนุญาตกับดิสนีย์เกาหลีสำหรับลิขสิทธิ์การออกอากาศของซีรีส์นี้
แหล่งข้อมูลอื่น

เว็บไซต์ทางการ (ในภาษาเกาหลี)
วันเดอร์ฟูลเวิลด์ ที่ฮันซีเนมา
พระตำหนักพิมานมาศ

พระตำหนักพิมานมาศ เป็นพระตำหนักที่ประทับของพระเจ้าวรวงศ์เธอ พระองค์เจ้าอทิตยาทรกิติคุณ ที่จังหวัดชลบุรี
ประวัติ

พระตำหนักพิมานมาศ เป็นพระตำหนักที่สร้างขึ้น ณ ริมหาด ท่าอากาศยานนานาชาติอู่ตะเภา อำเภอสัตหีบ จังหวัดชลบุรี เพื่อเป็นที่ประทับของพระเจ้าวรวงศ์เธอ พระองค์เจ้าอทิตยาทรกิติคุณ เมื่อครั้งเสด็จนิวัตประเทศไทยเดิมเป็นพระตำหนักที่ประทับของสมเด็จเจ้าฟ้าฯ กรมพระศรีสวางควัฒน วรขัตติยราชนารี
สถาปัตยกรรม

พระตำหนักพิมานมาศ เป็นพระตำหนัก 2 ชั้น ทาสีขาว บริเวณรอบ ๆ พระตำหนักประดับประดาไปด้วยพันธุ์ไม้นานาพันธุ์
ยัติภังค์

ยัติภังค์ หรือ เครื่องหมายขีด (hyphen) เป็นเครื่องหมายวรรคตอนสากลอย่างหนึ่ง มีลักษณะเป็นขีดแนวนอนสั้น ๆ กลางบรรทัด ยาวไม่เกิน 2 ตัวอักษร หากยาวกว่านั้นจะเรียกว่ายัติภาค